wickkiey/tamil-wikipedia-chunked huggingface dataset:
# தானியங்கி விற்பனை இயந்திரம்

## ஹொங்கொங்கில்

ஹொங்கொங்கில் இந்த தானியங்கி விற்பனை இயந்திரத்திற்கு ஒக்டோப்பஸ் செலவட்டை ஊடாக கட்டணத்தைச் செலுத்தலாம்.
# 1995 தெற்காசிய விளையாட்டுப் போட்டிகள்

**1995 தெற்காசிய விளையாட்டுப் போட்டிகள்** அல்லது ஏழாவது தெற்காசிய விளையாட்டுப் போட்டிகள் (7TH SAF GAMES) இந்தியா சென்னை நகரில் 1995 டிசம்பர் 18 முதல் டிசம்பர் 27 வரை நடைபெற்றது. இப்போட்டியில் மொத்தம் 3290 வீரர்களும், அதிகாரிகளும் பங்கேற்றனர். இலங்கை 129 வீரர்களை பங்குபற்றச் செய்தது. இப்போட்டிகளில் 106 தங்கப் பதக்கங்களை வென்று இந்தியா முதலிடத்தைப் பெற்றுக் கொண்டது. இலங்கை இரண்டாமிடத்தையும் பாக்கிஸ்தான் மூன்றாவது இடத்தையும் பெற்றன.
# 1995 தெற்காசிய விளையாட்டுப் போட்டிகள்

## பங்குபற்றிய நாடுகள்

- இந்தியா
- இலங்கை
- பாக்கிஸ்தான்
- வங்காளதேசம்
- நேபாளம்
- மாலைதீவுகள்
- பூட்டான்
# 1995 தெற்காசிய விளையாட்டுப் போட்டிகள்

## ஒதுக்கப்பட்ட பதக்கங்கள்

- போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 143
- வெள்ளிப் பதங்களின் எண்ணிக்கை - 143
- வெண்கலப் பதங்களின் எண்ணிக்கை - 161
- மொத்தப் பதக்கங்கள் - 447
# 1995 தெற்காசிய விளையாட்டுப் போட்டிகள்

## விளையாட்டுக்கள்

அதிகாரபூர்வமாக 13 விளையாட்டுக்கள் இடம்பெற்றன. அவை:
# 1995 தெற்காசிய விளையாட்டுப் போட்டிகள்

## பதக்க நிலை

| 1 | align= | 106 | 60 | 19 | 185 |  |
| --- | --- | --- | --- | --- | --- | --- |
| 2 | align= | 16 | 25 | 52 | 93 |  |
| 3 | align= | 10 | 33 | 36 | 79 |  |
| 4 | align= | 7 | 17 | 35 | 59 |  |
| 5 | align= | 4 | 8 | 16 | 28 |  |
| 6 | align= | 0 | 0 | 2 | 2 |  |
| 7 | align= | 0 | 0 | 1 | 1 | } |
# 1995 தெற்காசிய விளையாட்டுப் போட்டிகள்

## ஆதாரம்

- *டெயிலிநியுஸ்*, டிசம்பர் 15 - 30, 1995
- 'சாப்' விளையாட்டுத் தகவல்கள் (சிங்கள மூலம்) -ராஜா கட்டுகம்பொல
# விண்ட்சர் நடவடிக்கை

**விண்ட்சர் நடவடிக்கை** (*Operation Windsor*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைத் கைப்பற்ற நேச நாட்டுப் படைகள் மேற்கொண்ட முயற்சியின் ஒரு பகுதியாக கனடியப் படைகள் கான் அருகே இருந்த காப்பிரிக்கே நகரையும் அதன் விமான ஓடுதளத்தையும் கைப்பற்றின.  
பிரான்சு மீதான நேச நாட்டுக் கடல்வழிப் படையெடுப்பு ஜூன் 6ம் தேதி துவங்கியது. இப்படையெடுப்பின் உடனடி நோக்கங்களில் ஒன்று கான் நகரைக் கைப்பற்றுதல். ஆனால் ஜூன் மாதம் முழுவதும் பல முறை முயன்றும் அந்நகரை நேச நாட்டுப் படைகளால் கைப்பற்ற முடியவில்லை. ஜூலை மாதம் கான் நகரின் மீதான தாக்குதல்கள் தொடர்ந்தன. அவற்றுள் ஒன்று தான் விண்ட்சர் நடவடிக்கை. ஜுலை 4ம் தேதி 3வது கனடியத் காலாட்படை டிவிசனின் நான்கு பட்டாலியன்கள் கான் அருகே உள்ள காப்பிரிக்கே நகரைத் தாக்கின. இரு நாட்கள் சண்டைக்குப் பிறகு நகரம் கைப்பற்றப்பட்டது. ஆனால் அருகிலிருந்த விமானதளத்தைக் கனடியப் படைகளால் கைப்பற்ற முடியவில்லை. ஜூலை 6ம் தேதி தொடங்கிய சார்ண்வுட் நடவடிக்கையில் பங்கு பெறுவதற்காகக் கனடியப் படைகள் காப்பிரிக்கே விமானதளத்தின் மீதான தாக்குதலைக் கைவிட்டன.
# ஹொங்கொங் சுரங்கப் பாதைகளின் பட்டியல்

**ஹொங்கொங் சுரங்கப் பாதைகள்** அல்லது **ஹொங்கொங் சுரங்கப் பாதைகளின் பட்டியல்** (List of tunnels in Hong Kong) என்பது ஹொங்கொங் வாகன போக்குவரத்துத் துறையில் மலைகளைக் குடைந்தும், கடலுக்கு அடியால் பாரிய குழாய் வடிவிலான கட்டுமானப் பணிகளை மேற்கொண்டும் உருவாக்கப்பட்ட சுரங்கப் பாதைகளாகும். இந்த சுரங்கப் பாதைகளின் உருவாக்கம் ஹொங்கொங் போக்குவரத்து துறையில் வாகன நெறிசல் அதிகரிப்பின் காரணமாக எழுந்தப் பிரச்சினைகளுக்கு ஒரு தீர்வாக அமைந்தது எனலாம். இந்தச் சுரங்கப் பாதைகளில் சில கடலடிச் சுரங்கப் பாதைகள் ஆகும். ஏனையவை மலைகளை குடைந்து அமைக்கப்பட்ட சுரங்கப் பாதைகளாகும்.  
இந்த சுரங்கப் பாதைகளின் உள்ளே அவசர ஆபத்து அல்லது விபத்துக்களின் போது முன்னெச்சரிக்கை பாதுக்காப்பு பாதுகாப்பு நடவடிக்கைக்காக; ஒக்சிசன் வசதி, அவசர தீயணைப்பு வசதி, உடனடி முதலுதவி, போன்றவற்றையும் கொண்டுள்ளன. அத்துடன் இச்சுரங்கங்களின் உள்ளே இருளாக அல்லாமல், சுரங்கத்தின் உற்பகுதி மின்விளக்குகளால் ஒளிக்கோலமாக இரவு, பகல் வேறுபாடின்றி காணக்கூடியதாக உள்ளன. சுரங்கத்தின் பக்கச் சுவர்கள் பொருத்து அட்டைகளால் வடிவமைக்கப் பட்டவைகளாக உள்ளன. பக்க சுவர்களில் அவசர தேவையின் போது மக்கள் பாதுக்காப்பாக வெளியேறுவதற்கான மாற்று வழிகளும் உள்ளன.
# ஹொங்கொங் சுரங்கப் பாதைகளின் பட்டியல்

## வரலாறு

ஹொங்கொங்கில் சுரங்கப் பாதைகளின் வரலாறு 1967 ஆம் ஆண்டு ஆரம்பமானது எனலாம். அதாவது ஹொங்கொங்கில் முதல் சுரங்கப்பாதை 1967 நவம்பர் மாதம் 14 ஆம் திகதி சிங்கப் பாறை சுரங்கம் எனும் பெயரில் கட்டுமானப் பணிகள் நிறைவுபெற்று பொது போக்குவரத்திற்கு திறந்து வைக்கப்பட்டது. 1972 ஆம் ஆண்டு ஹொங்கொங்கில் முதல் கடலடி சுரங்கப்பாதை துறைமுகக் கடலடி குறுக்குச் சுரங்கம் எனும் பெயரில், கவுலூண் தீபகற்ப நிலப்பரப்பில் ஹுங் ஹாம் நகருக்கும் ஹொங்கொங் தீவுக்கும் இடையில், 1.86 கிலோ மீட்டர் தூரமுடைய கடலடிச் சுரங்கப் பாதை திறந்து வைக்கப்பட்டது.  
அதனைத் தொடர்ந்து பல நிலச் சுரங்கப்பாதைகளும், கடலடி சுரங்கப் பாதைகளும் தோற்றம் பெறத் தொடங்கின.
# ஹொங்கொங் சுரங்கப் பாதைகளின் பட்டியல்

## சுரங்கப் பாதைகளின் பட்டியல்

- சிங்கப் பாறை சுரங்கம் (Lion Rock Tunnel) **1967**
- துறைமுகக் கடலடி குறுக்குச் சுரங்கம் (Cross Harbour Tunnel) **1972**
- இரண்டாம் சிங்கப் பாறைச் சுரங்கம் (Second Lion Rock Tunnel) **1978**
- எபர்டீன் சுரங்கம் (Aberdeen Tunnel) **1982, 1983**
- கை டக் சுரங்கம் (Kai Tak Tunnel) **1982**
- கிழக்குத் துறைமுக கடலடி குறுக்குச் சுரங்கம் (Eastern Harbour Crossing) **1990**
- சிங் மூன் சுரங்கம் (Shing Mun Tunnel) **1990**
- சுங் வான் ஓ சுரங்கம் (Tseung Kwan O Tunnel) **1990**
- டேட்ஸ் கேய்ன் சுரங்கம் (Tate's Cairn Tunnel) **1991**
- மேற்குத் துறைமுக கடலடிச் சுரங்கம் (Western Harbour Crossing) **1997**
- சேங் சிங் சுரங்கம் (Cheung Tsing Tunnel) **1997**
- டாய் லாம் சுரங்கம் (Tai Lam Tunnel) **1998**
- டிஸ்கோவரி குடா சுரங்கம் (Discovery Bay Tunnel) **2000**
- கழுகின் கூடு சுரங்கம் (Eagle's Nest Tunnel and Sha Tin Heights Tunnel) **2008**
# சிங்கப் பாறை சுரங்கம் (ஹொங்கொங்)

**சிங்கப் பாறை சுரங்கம்** (Lion Rock Tunnel) என்பது ஹொங்கொங்கில் கட்டப்பட்ட முதல் சுரங்கப் பாதையாகும். இது இரட்டைச் சுரங்கப் பாதைகளைக் கொண்டுள்ளன. கவுலூன் டொங் இற்கு அருகாமையில் புதிய கவுலூண் பகுதியில் இருந்து, புதிய கட்டுப்பாட்டுப் பகுதியில் சா டின் எனும் நகரை இச்சுரங்கப் பாதை இணைக்கிறது. போவதற்கும் வருவதற்கும் என அமைக்கப்பட்டிருக்கும் இந்த இரட்டைச் சுரங்கப் பாதையில், போவதற்கு இரண்டு பாதைக்கோடுகள், வருவதற்கு இரண்டு பாதைக் கோடுகள் என, மொத்தம் நான்கு பாதை கோடுகளைக் கொண்டுள்ளன. இச்சுரங்கப் பாதை சா டின் நகர நுழைவாயில் பகுதியில், சுரங்கத் தீர்வை வரி செலுத்தகங்களைக் கொண்டுள்ளன.  
இந்த சிங்கப் பாறை சுரங்கத்தில் ஒரு முறை பயனிப்பதற்கான சுரங்கத் தீர்வை வரி HK$ 8.00 டொலர்கள் ஒரு வாகனத்திற்கு அறவிடப்படுகின்றது.
# சிங்கப் பாறை சுரங்கம் (ஹொங்கொங்)

## வரலாறு

இந்த சிங்கப் பாறை சுரங்கம், 1967 நவம்பர் 14 ஆம் திகதி திறந்து வைக்கப்பட்டது. இது இரட்டை பாதைகளைக் கொண்ட, ஒற்றைக் குழல் சுரங்கமாகும். இந்த சுரங்கப் பாதையின் நீளம் 1.43 கிலோ மீட்டர்களாகும். இந்த சுரங்கத்தின் வடிவமைப்பாளர், **யொங் ஹு யொங்** (Young Au Young) எனும் பெயர்க்கொண்ட கட்டிடக் கலைஞராவர்.
# சிங்கப் பாறை சுரங்கம் (ஹொங்கொங்)

## மேலதிக தகவல்கள்

சுரங்கப் பாதையின் உற்புரம் இருள் நிறைந்ததாக அல்லாமல், சுரங்கப் பாதையின் ஆரம்பம் முதல், முடிவு வரை மின்விளக்குகள் பொருத்தப்பட்டு, பயணத்தின் போது இரவு, பகல் எனும் வேறுபாடு இல்லாமல், ஒரே ஒளிக்கோலமாக காட்சியளிக்கும். சுரங்கத்தின் இரண்டு பக்கச் சுவர்களும் பொருத்துத் தகடுகளால் வடிவமைப்பட்டுள்ளன. சுரங்கத்தின் உள்ளே ஏதேனும் ஆபத்து அல்லது விபத்து நேர்ந்தால், அவசர தேவைகளுக்காக, பக்கச் சுவர்களில் பாதுகாப்பு வழிகள் உள்ளன. அவை அவசரத் தேவையின் போது அதிகாரம் பெற்றவர்களால் மட்டுமே திறக்கக் கூடிய பாதுக்காப்பு வழிகளாகும். மற்றும் அவசர ஒக்சிசன் வசதி, உள்ளேயே முதலுதவி பெட்டிகள், உடனடி தீயணைப்பு சாதனங்கள் என்பனவும் உள்ளன.  
இந்த சுரங்கப் பாதையில் ஈருருளி செல்வதற்கு அனுமதி இல்லை. அத்துடன் யாரும் உள்ளே நடந்து செல்லவதற்கும் அனுமதி இல்லை. ஒவ்வொரு நாளும் மேற்கொள்ளப்படும் சுரங்கப் பாதையின் பராமறிப்பு பணிகளின் போது ஒறு வழி பாதை மூடப்பட்டு, கண்காணிப்பும், தூய்மைப் படுத்தலும் நடைபெறும்.  
இதன் ஐ.எஸ்.ஓ சான்று (ISO 9001 and OHASA18001 - 2004 இல்).
# கூகுள் தொலைக்காட்சி

**கூகுள் தொலைக்காட்சி** (பேச்சு வழக்கில் கூகுள் டி..வி.) என்பது இணைய இணைப்புடன் கூடிய ஒரு தொலைக்காட்சி ஆகும். இத்திட்டம் கூகுள் நிறுவனத்தால் நடத்தப்படும் கூகுள் I/O என்ற நிகழ்வில் மே 20, 2010 அன்று அறிவிக்கப்பட்டது. இத்தொலைக்காட்சி ஆனது கூகுள், இன்டெல், லாகிடெக், சோனி ஆகிய நிறுவனத்தாரின் கூட்டு முயற்சியில் உருவானதாகும். இந்தத் தொலைக்காட்சியானது ஆண்ட்ராய்டு இயக்க அமைப்பையும் கூகுள் குரோம் இணைய உலவியையும் கொண்டு ஒரு புதுவிதத் தொலைக்காட்சி அனுபவத்தைக் கொடுக்கும். சோனி நிறுவனமும் லாகிடெக் நிறுவனமும் கூகுள் தொலைக்காட்சியை அக்டோபர் 6, 2010 அன்று அதிகாரப்பூர்வமாக வெளியிட்டன.  
கூகுள் தொலைக்காட்சியின் முதல் தலைமுறைக் கருவிகள் எக்ஸ்86 எனும் செயலி நிரலாக்க இடைமுகத்தை அடிப்படையாகக் கொண்டுள்ளது. இதனை உருவாக்கி, விளம்பரப்படுத்தியது லாகிடெக், சோனி நிறுவனங்கள் ஆகும். இதன் இரண்டாம் தலைமுறை கருவிகள் ஏ ஆர் எம் கணியக்கட்டமைப்பு செயலி (கணினியியல்) அடிப்படையாகக் கொண்டது. இதனை எல் ஜி , சேம்சங், விஷியோ, ஹைசென்ஸ்,ஆகிய நிறுவனங்களின் கூட்டமைப்பில் உருவானது.  
2013 ஆம் ஆண்டில் நெட்கியர், டி சி எல், ஆசஸ் ஆகிய நிறுவனங்களின் கருவிகளிலும் கூகுள் தொலைக்காட்சியைக் காணக்கூடிய வசதிகள் கிடைத்தன. அதில் சில முப்பரிமாண வெளி வசதியும் கொண்டிருந்தன.  
2014 ஆம் ஆண்டில் கூகுள் தொலைக்காட்சி ,ஆண்ட்ராய்டு இயங்குதளங்களிலும் கிடைத்தன. அதிலும் குறிப்பாக ஆண்ட்ராய்டு லாலிபாப் இயங்குதளத்தில் செயல்படத் தொடங்கியது.
# கூகுள் தொலைக்காட்சி

## உருவாக்கம்

ஆண்ட்ராய்டு இயக்க அமைப்பைப் பயன்படுத்திக் கூகுள் தொலைக்காட்சித் திட்டம் நடந்து வருவதாக ஊடகங்கள் மார்ச்சு 2010 ஆம் ஆண்டிலிருந்தே செய்திகள் வெளியிட்டன. இருந்தபோதிலும் பங்குதாரர்கள் இதனை உறுதிப்படுத்தாமலேயே இருந்தனர்.
# கூகுள் தொலைக்காட்சி

## சிறப்புக் கூறுகள்

கூகுள் தொலைக்காட்சியானது கூகுளின் தற்போதைய அனைத்து உற்பத்திப் பொருள்களையும் விடச் சிறந்து விளங்குகிறது. கூகுளின் ஆண்ட்ராய்டு இயக்க அமைப்பானது தொலைக்காட்சியின் அடிப்படையாகும். இது உருவாக்குனர்கள் பலவிதமான பயன்பாடுகளை உருவாக்கவும் அதன்மூலம் தொலைக்காட்சி அமைப்பின் செயல்பாட்டை மேம்படுத்தவும் உதவுகிறது. கூகுள் குரோம் இணைய உலவியானது தொலைக்காட்சியிலிருந்தே இணையத்தை அணுகப் பயன்படுகிறது. வாடிக்கையாளர்கள் எச்பிஓ, சிஎன்பிசி போன்ற வழங்குனர்களிடமிருந்து ஆக்கங்களைப் பெறவும் இது உதவுகிறது. மேலும் கூகுள் தொலைக்காட்சியின் பங்குதாரர்கள் தனிச்சிறப்பான வழியில் ஆக்கங்களைப் பெற்றிட பயன்பாடுகளைத் தயாரித்து வருகின்றனர். எடுத்துக்காட்டாக நெற்ஃப்ளிக்சு எனும் பயன்பாடானது வாடிக்கையாளர்கள் நெற்ஃப்ளிக்சு நிறுவனத்தின் காணொளிக் காப்பகத்தை (Video library) அணுகி அதிலிருந்து தேவையான படங்களைப் பார்க்க வழி செய்கிறது. ஆண்ட்ராய்டு கைபேசிகளும் ஆப்பிள் கைபேசிகளும் கூகுள் தொலைக்காட்சிக்குத் தொலையியக்கியாகப் (Remote control) பயன்படுத்தப்படலாம். கூகுள் தொலைக்காட்சியானது கம்பியில்லாத் தொலையியக்கி, முழுமையான ஆங்கில விசைப்பலகையுடன் (QWERTY) சந்தைக்கு வருகிறது.
# கூகுள் தொலைக்காட்சி

## சிறப்புக் கூறுகள்

### கூகிள் தேடல்

கூகுள்தொலைக்காட்சித் திரையின் வழியாகவே நேரடியாக இணையத் தேடல்களில் ஈடுபட முடியும். கூகிள் குரோம், அடோபி பிளாசு பிளேயர் 10.1 ஆகியவை முன் உள்ளிடப்பட்டு இருக்கும். இதன் மூலம் விரைவான் இணையத் தேடல்களை மேற்கொள்ள இயலும். உதாரணமாக நண்பர்களுடன் அரட்டை அடிக்க, முகநூலில் கருத்தைப் பதிவிட , டுவிட்டரில் டுவிட்களை சரிபார்க்க , இணையத்தில் சதுரங்கம் விளையாட, பிக்காசாவில் படிமங்களைக் காண மற்றும் பதிவேற்றம் மற்றும் பதிவிறக்கம் செய்ய இயலும்.
# கூகுள் தொலைக்காட்சி

## சிறப்புக் கூறுகள்

### கூகிள் தொலைக்காட்சி மென்பொருட்கள்

- டுவிட்டர்
- சி என் பி சி
- நெற்ஃபிளிக்சு
- பண்டோரா
- நாப்ஸ்டர்
- என் பி ஏ கேம் டைம்
- அமேசான் வீடியோ ஆன்-டைம்
- கேலரி
# கூகுள் தொலைக்காட்சி

## சிறப்புக் கூறுகள்

### கூகுள் தொலைக்காட்சி முகப்புப் பக்கம்

இது கணினியில் உள்ளது போன்றே நாம் அன்றாடம் பயன்படுத்தும் முகநூல் போன்றவற்றை முகப்புப் பக்கமாக பயன்படுத்தலாம். இந்த முகப்புப் பக்கமானது நாமே வடிவமைக்கும் வகையில் உள்ளது. அதனால் நம்மால் அடிக்கடி பார்க்கப்படும் தொலைக்காட்சி வரிசைகள், அடிக்கடி பயன்படுத்தப்படும் மென்பொருட்கள், இணையதளங்கள் ஆகியவற்றை முகப்புப் பக்கத்தில் வைக்க இயலும்.
# கூகுள் தொலைக்காட்சி

## சாதனங்கள்

### முதல் தலைமுறை

- சோனி இணையத் தொலைக்காட்சி - 24", 32", 40", 46" அளவுகளில். (என் எஸ் எக்ஸ் -24 ஜிடி 1 )
- சோனி இணையத் தொலைக்காட்சி - 24",32",40",46" அளவுகளில். புளூ ரே
- லாகிடெக் ரெவ்யூ (PN 970-000001)
# கூகுள் தொலைக்காட்சி

## சாதனங்கள்

### இரண்டாம் தலைமுறை

- சோனி இன்டெர்நெட் பிளேயர் (கூகுள் தொலைக்காட்சியுடன்)
- எல் ஜி ஸ்மார்ட் தொலைக்காட்சி (கூகுள் தொலைக்காட்சியுடன்) 47 மற்றும் 55 அளவுருகளில்
- விஷியோ கோ ஸ்டார்
- ஹைசென்ஸ் பல்ஸ்
- ஆசஸ் கியூப்
- நெட்கியர் நியோ தொலைக்காட்சி பிரைம்  
புளூம்பெர்க்கின் அறிக்கைப்படி தோசிபாவும் விசியோவும் 2011ஆம் ஆண்டின் வாடிக்கையாளர் மின்னணுவியல் கண்காட்சியில் (Consumer Electronics Show) தத்தமது கூகுள் தொலைக்காட்சிக்கான சாதனங்களை வெளியிடக்கூடும் என்று எதிர்பார்க்கப்படுகிறது.
# கூகுள் தொலைக்காட்சி

## முன்னேற்றங்கள்

- மார்ச் 2010- கூகுள் தொலைக்காட்சிக்கான வேலைகள் சென்றுகொண்டிருப்பதாக ஊடகங்களில் தகவல் வந்தன. இருந்தபோதிலும் அதன் பங்கு நிறுவனங்களில் இருந்து உறுதிபடுத்தப்படவில்லை.
- மே 20,2010- இத்திட்டம் ஆனது கூகுள் நிறுவனத்தால் நடத்தப்படும் கூகுள் I/O என்ற நிகழ்வில் மே 20, 2010 அன்று உறுதிப்படுத்தப்பட்டது.
- மே 2010- சோனி நிறுவனம் கூகுள் தொலைக்காட்சியுடன் கூடிய சோனி இணையத் தொலைக்காட்சியானது 2010 ஆம் ஆண்டில் வரும் எனக் கூறியது..
- 2010 டிசம்பர் 15 – கூகுள் நிறுவனம் கூகுள் தொலைகாட்சிக்கான முதல் இற்றையை வெளியிட்டது. அதில் நெற்ஃபிளிக்சு, இருமுகப் பயன்பாடு, ஆண்ட்ராய்டு இயங்குதளம் கொண்ட தொலைபேசிகளின் மூலம் கட்டுப்படுத்துதல் ஆகியவை அடங்கும்.
- மே 2011- ஆண்ட்ராய்டு இயங்குதளம் 3.1 இல் செயல்படும் வகையில் இற்றைப்படுத்தப்பட்டது.
- சூன் 18,2011- கூகுள் சேஜ் தொலைக்காட்சியைக் கையகப்படுத்தியது.
- ஆகத்து 26, 2011- ஐரோப்பிய நாடுகளில் கூகுள் தொலைக்காட்சியினை அதிகாரப்பூர்வமாக வெளியிட்டது.
# கதிர் அடித்தல்

அறுவடை செய்யப்பட்ட நெல்லிருந்து நெல் மணிகளைப் பிரிக்கும் செயல் **கதிர் அடித்தல்** எனப்படுகிறது. இதனைக் கதிரடிக்கும் எந்திரத்தைக் கொண்டோ அல்லது மனிதர்களைக் கொண்டோ செய்யலாம்.  
எந்திரமற்ற பாரம்பரிய மனிதச்செயல்முறையில் நெற்கட்டுகளைப் பிரித்து நெல்மணிகள் மேல்நோக்கி இருக்குமாறு களத்தில் வட்ட வடிவில் அடுக்கப்படும். அதன் மீது 2 அல்லது 3 ஜோடி எருதுகளைக் கொண்டு மிதிப்பர். இதன் மூலம் 95 சதவீத நெல் மணிகள் உதிர்ந்துவிடும். மீதம் உள்ளவை மனித சக்தி மூலம் பிரித்தெடுக்கப்படும். அதற்கு ஆடுகள் அடைக்க பயன்படும் பட்டிகள் கட்ட பயன்படுத்தப்படும். பிளந்த மூங்கில்களால் பின்னப்பட்ட "படல்கள்" பயன்படுத்தப்படும். அந்த படல்கள் 2 ஊன்றுகோல்கள் மூல சாய்வாக நிற்க வைத்து அதன் மீது நெற்பயிர்களை சிறு சிறு கத்தைகளாக ஓங்கி அடிப்பர். மீதம் ஒட்டி இருந்த நெல்மணிகளும் உதிர்ந்துவிடும். பிறகு வைக்கோலை மட்டும் எடுத்து காலி வயல்கள் அல்லது காலி இடத்தில் பரவலாக போட்டு உலர்த்துவர். பிறகு கீழே இருக்கும் நெல்களை முறங்களில் அள்ளி உயரமாக பிடித்துக் கொண்டு லேசாக அசைத்தவாறே நெல்மணிகள் கீழே விழச் செய்யப்படும். இதற்கு லேசான காற்றாவது வீசுவது தேவையாகும் . அப்போது தான் பதர்கள் காற்றில் பறந்து சற்று தூரமாக விழும். நல்ல மணிகள் மட்டும் கீழே ஓரிடத்தில் விழும். இதைப் பலர் சேர்ந்து செய்வர். நெல்லை அள்ளி வேகமாக வீசுவதன் மூலமும் இதை செய்யலாம். பிறகு உதிர்ந்த நெல் மணிகள் கோணிப்பைகளில் கட்டி சேமிக்கப்படும்.
# இந்தியத் துறைமுகங்கள்

|]]  
இந்திய நாடு நீண்ட கடற்கரையைக் கொண்டுள்ள ஒரு நாடு. இது உலகின் பெரிய மூவலந்தீவுகளுள் ஒன்று. இந்தியக் கடற்கரையின் நீளம் 7600 கிலோமீட்டர்கள். இங்கு 13 பெரிய துறைமுகங்களும் 187 சிறிய, நடுத்தர துறைமுகங்களும் உள்ளன. சூன் 2010-இல் போர்ட் பிளேர் நாட்டின் பெரிய துறைமுங்களில் 13-ஆவது துறைமுகமாகச் சேர்க்கப்பட்டது.  
2007-ஆம் கணக்கின் படி ஏறத்தாழ 74 சதவீத சரக்கினை பெரிய துறைமுகங்களே கையாண்டன. மேலும் 70% பெட்டகப் போக்குவரத்தினை மும்பைத் துறைமுகமும் சவகர்லால் நேரு துறைமுகக் கழகமுமே கையாண்டன.
# இந்தியத் துறைமுகங்கள்

## பெரிய துறைமுகங்கள்

- கொல்கத்தா
- காண்ட்லா
- பரதீப்
- மங்களூர்
- மர்மகோவா
- ஜே. என். பி. டி
- எண்ணூர்
- காரைக்கால்
- கொச்சி
- சென்னை
- தூத்துக்குடி
- மும்பை
- விசாகப்பட்டினம்
# நெடுங்கழுத்துப் பரணர்

**நெடுங்கழுத்துப் பரணர்** சங்ககாலப் புலவர்களில் ஒருவர். பரணர், வன்பரணர் போன்று பரணர் என்னும் பெயர் கொண்ட புலவர்கள் இருப்பதால் அவர்களினின்று இவரை வேறுபடுத்திக் காட்ட இவரை நெடுங்கழுத்து என்னும் அடைமொழி சேர்த்து நெடுங்கழுத்துப் பரணர் என வழங்கினர்.  
புறநானூறு 291 எண் கொண்ட ஒரே ஒரு பாடல் மட்டும் இவர் பாடியதாக உள்ளது.
# நெடுங்கழுத்துப் பரணர்

## புறம் 291 சொல்லும் செய்தி

### கரந்தை மாயோன்

பகைவர் ஆனிரைகளைக் கவர்ந்து சென்றனர். அவற்றை மீட்க அரசன் வீரர்களை அனுப்பினான். ஆனிரைகளை மீட்டுத் திரும்பிய மாயோன் போன்ற கருநிறத்தவன் விழுப்புண் பட்டுச் சாகக் கிடந்தான். அவனைத் தின்ன நரிகள் வட்டமிட்டன.
# நெடுங்கழுத்துப் பரணர்

## புறம் 291 சொல்லும் செய்தி

### கரந்தை மாயோன்

#### பிணத்தின் மேல் வெள்ளைத்துணி

அவன் மேல் வெள்ளை ஆடை போர்த்தினர். சிறுவர்களும், துடி முழக்குவோரும், பாடும் மக்களும் கூடினர்.
# நெடுங்கழுத்துப் பரணர்

## புறம் 291 சொல்லும் செய்தி

### கரந்தை மாயோன்

#### மணிமாலை

மக்கள் தாம் அணிந்திருக்கும் மணிமாலையை வீரன் மாயோனுக்குச் சூட்டி மகிழ்ந்தனர்.
# நெடுங்கழுத்துப் பரணர்

## புறம் 291 சொல்லும் செய்தி

### கரந்தை மாயோன்

#### ஒருகாழ் மாலை

துடிதுடித்து விதுப்புற்ற வேந்தனும் வீரன் மாயோனுக்குத் தன் ஒருகாழ் மாலையைச் சூட்டிப் பெருமைப்படுத்தினான்.
##### துடி முழக்கம்
இக்காலத்தில் மேளம் கொட்டுவது போல அக்காலத்திலும் துடியை முழக்கினர்.
##### புகழ் பாடுவோர்
இக்காலத்தில் சாவுமேளம் கொட்டுவோர் இறந்தவரின் புகழைப் பாடிக்கொண்டு கொட்டுவர். அதுபோல விழுப்புண் பட்டுச் சாகக் கிடந்த மாயோனுக்கும் அவனது புகழைப் பாடிக்கொண்டு துடி முழக்கினர். இப்படிக் கொட்டி அவர்கள் அவன் சாகும்வரையில் நரி அண்ட விடாமல் தடுத்தனர்.
##### விளரிப்பண்
இறந்தவன் நிரந்தரமாக உலகை விட்டுப் பிரிந்துவிட்டான். இந்தப் பிரிவைப் பாடுவது பாலைப்பண். இதனை விளரிப்பண் என்றும் கூறுவர்.  
துடி முழக்கத்துடன் இறந்தவரின் புகழைப் பாடுவதும், மகளிர் இறந்தவரின் புகழைப் பாடி ஒப்பாரி வைப்பதும் விளரிப்பண்.
# பெயர்ச்சியியல்

**பெயர்ச்சியியல்** என்பது பொருட்கள் மற்றும் தகவலினை இடம்பெயர்க்கும் நிர்வாகமுறையைக் குறிக்கிறது. இவ் இயலில் போக்குவரத்து, சேமித்தல், பொருட்களைக் கையாளுதல், பொதிதல் ஆகியன அடங்கும்.  
முதன்முதலில் இராணுவப் பயன்பாட்டுக்காகவே இத்துறையில் அதிக கவனம் செலுத்தப்பட்டது. பின்னர் வணிகப் பயன்பாட்டிற்காகவும் பெயர்ச்சியியல் நடைமுறைப்படுத்தப்படுகிறது. பெயர்ச்சியியலில் பொருட்களை இடம்பெயர்க்க கப்பலே முதன்மையான கருவியாக உள்ளது.
# சரக்கு

**சரக்கு** என்பது வணிக லாபத்துக்காக கப்பல், வானூர்தி, தொடர்வண்டி, அல்லது சரக்குந்து ஆகியவற்றின் மூலம் இடம்பெயர்க்கப்படும் பொருட்களைக் குறிக்கும். தற்காலத்தில் பெட்டகங்கள் பல்வேறு போக்குவரத்து மூலங்கள் வழியாகக் கொண்டு செல்ல உதவுகின்றன.  
உப்பு, எண்ணெய், வேதிப்பொருட்கள், உணவு தானியங்கள், ஊர்திகள், இயந்திரங்கள் முதலிய பல்வேறு பொருட்கள் இடம்பெயர்க்கப்படுகின்றன. இவையனைத்தும் சரக்கு எனப்படும். பழங்கள் முதலிய கெடக்கூடிய சரக்குகள் பெரும்பாலும் விமானங்கள் மூலம் கொண்டுசெல்லப்படுகின்றன. தரைவழி சரக்குப் போக்குவரத்தில் தொடர்வண்டி முதன்மையான இடம் வகிக்கிறது.  
th:การรถไฟแห่งประเทศไทย#รถสินค้า
# உலக நாடுகளின் மரபுச் சின்னங்கள்

இது உலக நாடுகளின் மரபுச்சின்னங்களின் காட்சி.  
__NOTOC__
# கொச்சுவேலி தொடருந்து நிலையம்

**கொச்சுவேலி தொடருந்து நிலையம்** (*Thiruvananthapuram North (Kochuveli) railway station*) கேரளமாநிலத்திலுள்ள திருவனந்தபுரத்தின் முதன்மையான தொடருந்து நிலையங்களுள் ஒன்று. திருவனந்தபுரம் சென்ட்ரல் நிலையத்திலுள்ள போக்குவரத்து நெருக்கடியைக் குறைப்பதற்காக இந்நிலையம் மேம்படுத்தப்பட்டது.  
2005 ஆம் ஆண்டிலிருந்து சில விரைவு வண்டிகள் இயக்கப்பட்டு வருகின்றன.
# திருவனந்தபுரம் மத்திய தொடருந்து நிலையம்

**திருவனந்தபுரம் சென்ட்ரல்** கேரள மாநிலத்தின் பெரியதும் போக்குவரத்து மிகுந்ததுமான ஒரு இரயில் நிலையமாகும். மேலும் தென்னிந்தியாவின் முக்கியமான இரயில் நிலையமும் ஆகும். இந்த இரயில் நிலையக் கட்டிடம் நகரின் முக்கியமான கட்டிடங்களுள் ஒன்று. இது சிறீ சித்திரைத் திருநாள் மகாராசாவினால் 1931-இல் கட்டப்பட்டது. இது செங்கற்களால் அல்லாமல் முற்றிலும் கருங்கற்களாலேயே கட்டப்பட்டுள்ளது. கன்னியாகுமரியில் இருந்து ஜம்மு வரை செல்லும் நீண்ட இரயில் பாதையில் திருவனந்தபுரமே முதலில் வரும் பெரிய இரயில் நிலையம். இங்கு தினமும் 2,00,000 பயணிகள் வரை வருவதாகக் கணக்கிடப்பட்டுள்ளது.
# திருவனந்தபுரம் மத்திய தொடருந்து நிலையம்

## வசதிகள்

இந்த நிலையத்தில் கீழ்க்காணும் வசதிகள் உண்டு.
- வாகன நிறுத்துமிடம்
- மின் ஏணிகள்
- நடை மேம்பாலம்
- பயணச்சீட்டு முன்பதிவு அலுவலகம்
# திருவனந்தபுரம் மத்திய தொடருந்து நிலையம்

## நின்று செல்லும் வண்டிகள்

- திருவனந்தபுரம் - கண்ணூர் ஜனசதாப்தி விரைவுவண்டி
- திருவனந்தபுரம் மெயில்
# திருவனந்தபுரம் மத்திய தொடருந்து நிலையம்

## மேலும் பார்க்க

- கொச்சுவேலி தொடருந்து நிலையம்
# விளரிப்பண்

பிரிவை உணர்த்தும் பாலைப்பண்ணை விளரிப்பண் என்றும் கூறுவர். உலகை விட்டுப் பிரிந்த பெருமக்கள் மேல் இந்தப் பண் பாடப்படும். இக்காலத்தில் சாவுமேளம் கொட்டிக்கொண்டு இறந்தவரின் புகழைப் பாடுவர். இது ஆண்கள் பாடும் விளரிப்பண்.  
மகளிர் இறந்தவரின் புகழைப் பாடிக்கொண்டு வைக்கும் ஒப்பாரியும் விளரிப்பண்ணே.  
நெடுங்கழுத்துப் பரணர் என்னும் புலவர் துடி முழக்கத்துடன் விளரிப்பண் பாடப்பட்டதைத் தம் பாடலில் (புறநானூறு 291) குறிப்பிட்டுள்ளார்.
# நெடும்பல்லியத்தனார்

**நெடும்பல்லியத்தனார்** சங்ககாலப் புலவர்களில் ஒருவர்.இவர் பாண்டியன் பல்யாகசாலை முதுகுடுமிப் பெருவழுதியின் கொடையைப் புகழந்து பாடியுள்ளார். அந்தப் பாடல் புறநானூறு 64 எண்ணுள்ள பாடலாக அமைந்துள்ளது. இந்த ஒரு பாடலைத் தவிர வேறு பாடல் இவர் பெயரில் இல்லை.
# நெடும்பல்லியத்தனார்

## பாடல் சொல்லும் செய்தி

- விறலியாற்றுப்படை
குடுமிக் கோமான் களிற்றுப் படையுடன் சென்று பகைப்புலத்தில் போரிட்டுக்கொண்டிருக்கிறான்.  
விறலி! நம்மிடம் உள்ள யாழ், ஆகுளி, பதலை முதலான இசைக்கருவிகளுடன் நாம் போர்களத்துக்கே சென்று அவனைப் பாடிப் பரிசில் பெறச் செல்லலாமா? என்கிறார் புலவர்.
# நெடும்பல்லியத்தனார்

## பாடல் சொல்லும் செய்தி

### குடுமிக் கோமான்

குடுமியான்மலை புதுக்கோட்டை மாவட்டத்தில் உள்ள ஓர் ஊர். குடுமி என்னும் இந்த ஊரை மீட்டுக்கொண்ட பாண்டியன் குடுமிக் கோமான் எனப்பட்டான்.
# நெடும்பல்லியத்தனார்

## பாடல் சொல்லும் செய்தி

### குடுமிக் கோமான்

#### பல்யாகசாலை

குடுமியான்மலை வெற்றிக்குப் பின்னர் இவன் பல யாகசாலைகள் அமைத்து மக்களுக்குத் தொண்டு புரிந்தான்.
# ஒசுக்கார் நிமேயெர்

**ஒசுக்கார் ரிபெய்ரோ டி அல்மெய்தா நிமேயெர் சோவாரெசு ஃபிலோ** என்னும் முழுப் பெயர் கொண்ட **ஒசுக்கார் நிமேயெர்** பிரேசில் நாட்டைச் சேர்ந்த ஒரு கட்டிடக்கலைஞர் ஆவார். இவர் அனைத்துலக புதுமக் கட்டிடக்கலை (modern architecture) தொடர்பில் புகழ் பெற்ற ஒரு கட்டிடக்கலைஞர். அழகியல் தொடர்பில் வலிதாக்கிய காங்கிறீட்டைப் பயன்படுத்துவதற்கான வாய்ப்புக்கள் பற்றி ஆய்வு செய்த முன்னோடிகளுள் இவரும் ஒருவர்.  
இவரது கட்டிடங்கள் பெரிய இடவசதிகளோடு கூடியவையாகவும் வெளிப்பாட்டுத் தன்மை கொண்டவையாகவும் இருந்தது அவற்றின் சிறப்பு ஆகும். பெரிய தூண்களின் மீது தாங்கப்படுவது போன்ற அமைப்பைக் கொண்ட இவரது கட்டிடங்கள், பருமப் (volume) பகுதிகளையும், வெறுவெளிகளையும் (empty space) கலந்து உருவான வழமைக்கு மாறான கோலங்களைக் கொண்டவையாக அமைந்திருந்தன. நிமேயெர் கட்டிடங்களைச் சிற்பங்களாக உருவாக்கியவர் எனப்பட்டார். அதற்காகவே அவரைப் புகழ்பவர்களும், விமரிசிப்பவர்களும் உள்ளனர். இவரது தலைமுறையைச் சேர்ந்த மிகப் பெரும் கட்டிடக் கலைஞர்களில் ஒருவராக இவர் மதிக்கப்படுகிறார். இவர் வடிவமைத்த கட்டிடங்களுள் பிராசீலியாவில் உள்ள பொதுக் கட்டிடங்களும் அடங்கும். வேறும் சிலருடன் சேர்ந்து நியூ யார்க் நகரில் அமைந்துள்ள ஐக்கிய நாடுகள் அவையின் தலைமையகக் கட்டிடத்தை வடிவமைத்தவரும் இவரே.
# நெடும்பல்லியத்தை

**நெடும்பல்லியத்தை** சங்ககாலப் பெண்பால் புலவர்களில் ஒருவர். இவரது பாடல்கள் 2 சங்கப்பாடல் தொகுப்பில் உள்ளன. அவை இரண்டும் அகத்திணையில் மருதத்திணைப் பொருள் மேலவை. அவை குறுந்தொகை 178, 203 ஆகியவை.
# நெடும்பல்லியத்தை

## பாடல் சொல்லும் செய்திகள்

### குறுந்தொகை 178

தலைவனும் தலைவியும் களவு ஒழுக்கத்தில் கூடித் திளைத்தவர்கள். அன்று அவர்களுக்குத் திருமணம் நடந்து முடிந்திருக்கிறது. அன்றும் அவன் அவளைப் பருகத் துடிக்கிறான். இது எப்படி இருக்கிறது?
# நெடும்பல்லியத்தை

## பாடல் சொல்லும் செய்திகள்

### குறுந்தொகை 178

#### ஆம்பல் பறிப்போருக்கு நீர் வேட்கை

குளத்தில் நீந்தி ஆம்பல் பூக்களைப் பறிப்பர். நீரில் நீந்துவோருக்கு நீர் வேட்கை. தண்ணீர் தாகம். ஆம்பல் பூவின் காம்பு உள்துளை கொண்டது. பூப் பறிப்போருக்குத் தண்ணீர்த் தாகம் வந்துவிட்டால், ஆம்பல் பூவின் காம்பை ஒடித்துக் கலங்கல் இல்லாத நீரில் அந்தக் காம்பின் ஒரு முனையை வைத்து மறுமுனையைத் தன் வாயில் வைத்து நீரைப் பருகுவர். இப்படி எப்போது வேண்டுமானாலும் பருகிக்கொள்ளும் நிலை ஆம்பல் பூப் பறிப்போருக்கு உண்டு. இருந்தும் நீர் பருகத் துடிக்கிறார் என்றால் அது விந்தைதானே!  
திருமணம் ஆன பின்னும் தலைவன் தலைவியின் இன்பம் பருகத் துடிக்கிறான் என்றால் அது விந்தைதானே!
# நெடும்பல்லியத்தை

## பாடல் சொல்லும் செய்திகள்

### குறுந்தொகை 203

தலைவியின் கண் முன்னர்தான் தலைவன் வாழ்கிறான். இருந்தும் அவன் அவளிடம் வரவில்லை. (அவன் உலர் தூற்றலுக்கு நாணுபவன் போலும்)
# நெடும்பல்லியத்தை

## பாடல் சொல்லும் செய்திகள்

### குறுந்தொகை 203

#### கடவுள் கண்ணிய பாலோர்

கடவுளை நினைத்துக்கொண்டு உலகியலைப் பிரிந்து வாழ்பவர் (முனிவர்) மனைவி அருகில் இருந்தும் அவளை அனுபவிக்காமல் வாழ்வர். அதுபோலத் தலைவன் வாழ்கிறான்.  
தலைவன் வாழும் ஊருக்கும், தலைவி வாழும் ஊருக்கும் இடையில் மலையோ, காடோ இல்லை. இருந்தும் பிரிந்து வாழ்கிறாரே! - தலைவி ஏக்கம்.
# நெடுவெண்ணிலவினார்

**நெடுவெண்ணிலவினார்** சங்ககாலப் புலவர். இவரது இயற்பெயர் தெரியாத நிலையில் எட்டுத்தொகையைத் தொகுத்தவர்கள் இவரது பாடலிலுள்ள 'நெடுவெண்ணிலவு' என்னும் தொடரைக்கொண்டு இவரை 'நெடுவெண்ணிலவினார்' எனப் பெயரிட்டு அழைக்கலாயினர்.  
இவர் பாடல் ஒன்றே ஒன்று. அது குறுந்தொகை 47.
# நெடுவெண்ணிலவினார்

## பாடல் சொல்லும் செய்தி

தலைவன் இரவில் வரும் வழியின் இன்னலை எண்ணித் தலைவி நிலாவைத் திட்டுகிறாள். நிலாவே! நீ நெடிதாக வளர்ந்துள்ளாய். வெண்மையான ஒளியைத் தருகிறாய்.  
வேங்கைப் பூ உதிர்ந்துகிடக்கும் பாறாங்கல், நிலவே! உன் ஒளியில் புலிக்குட்டி போல் தோன்றும். அதனால் நீ நல்லை அல்லை.
# கலைமலர் (சிற்றிதழ்)

"கலைமலர்" சப்ரகமுவ மாகாணத்தில் கேகாலை மாவட்டத்திலிருந்து வெளிவந்த கலை, இலக்கிய மாத இதழ். மாதந்தோறும் வெளிவருவதாக குறிப்பிடப்பட்ட போதிலும்கூட, தொடர்ச்சியாக வெளிவரவில்லை. இடைக்கிடையே மொத்தம் எட்டு இதழ்கள் வெளிவந்துள்ளன. படைப்பிலக்கியத் துறையில் ஓரளவிற்கு தாக்கத்தை ஏற்படுத்திய ஒரு சிற்றிதழாகக் குறிப்பிடலாம்.
# கலைமலர் (சிற்றிதழ்)

## முதலாவது இதழ்

1978 ஆம் ஆண்டு ஏப்ரல் மாதத்திலும், இறுதி இதழ் 2005 செப்டம்பர் மாதத்திலும் வெளிவந்தது. இதன் பதிவிலக்கம் ISSN 1800-1009
# கலைமலர் (சிற்றிதழ்)

## பணிக்கூற்று

மாதாந்த கலை, இலக்கிய கல்விச் சஞ்சிகை.
# கலைமலர் (சிற்றிதழ்)

## நிர்வாகம்

பிரதம ஆசிரியர்: எம். வை. எம். மீஆது. இவர் ஒரு எழுத்தாளரும், கவிஞருமாவார். இச்சஞ்சிகை கேகாலை மாவட்டம் ஹெம்மாத்தகம விலிருந்து வெளிவந்தது.
# கலைமலர் (சிற்றிதழ்)

## சிறப்பு

கலை, இலக்கிய சஞ்சிகையாக வெளிவந்த போதிலும்கூட, இதில் வெளிவந்த ஆய்வுக் கட்டுரைகள் சிறப்பாக அமைந்திருந்தன. குறிப்பாக பேராதனை பல்கலைக்கழக விரிவுரையாளரின் பல்வேறுபட்ட ஆய்வுக் கட்டுரைகள் இடம்பெற்றிருந்தன.
# கலைமலர் (சிற்றிதழ்)

## உள்ளடக்கம்

இலக்கிய கட்டுரைகள், கட்டுரைகள், சிறுகதைகள், கவிதைகள், துணுக்குகள், நேர்காணல்கள், நூல்நயம், விழாநிகழ்வுகள், ஆய்வுக் கட்டுரைகள், வாசகர் பக்கம், அரசியல் கட்டுரைகள், கேள்வி பதில், தமிழ் சிங்கள இலக்கிய பாலம், நூலகப் பாரம்பரியம், மனையியல், சமயம், கலாசாரம் போன்ற பல்வேறு அம்சங்களை உள்ளடக்கியதாக இருந்தது.
# கலைமலர் (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# இந்திய விரைவு அஞ்சல்

**இந்திய விரைவு அஞ்சல்** (speed post) என்பது இந்திய அஞ்சல் துறையால் வழங்கப்படும் சேவைகளுள் ஒன்றாகும். இது 1986 ஆகஸ்டு மாதத்தில் துவங்கப்ட்டது. இந்தியாவுக்குள் மட்டுமின்றி உலகம் முழுமைக்கும் பொருட்களை அனுப்ப இச்சேவை உதவுகிறது. எல்லா வாடிக்கையாளர்களும் தங்கள் அஞ்சல் தற்போது எந்த நிலையில் உள்ளது என்று இணையத்தில் சோதித்துக்கொள்ளும் வசதி, விரைவு அஞ்சல் கணக்கு வைத்துக் கொள்ளும் வசதி, விரைவு அஞ்சல் வழி கடவுச் சீட்டு பெறும் வசதி உள்ளிட்ட பல வசதிகளைத் தருகிறது. மேலும் தொழில்துறை வாடிக்கையாளர்களுக்காக அலுவலகத்திற்கே வந்து தபால்களைப் பெறும் வசதியையும் இது தருகிறது.  
விரைவு அஞ்சலில் அனுப்பப்படும் பொருளின் எடைக்கான உச்ச வரம்பு 35 கிலோ ஆகும். தங்க நாணயம், நகை, விலைஉயர்ந்த கற்கள் போன்றவற்றையும் விரைவு அஞ்சலில் அனுப்பலாம். அவ்வாறு அனுப்ப வேண்டுமாயின் அப்பொருட்களின் காப்பீட்டு மதிப்பு ஒரு இலட்சத்திற்குள் இருக்க வேண்டும்.
# 1999 தெற்காசிய விளையாட்டுப் போட்டிகள்

**1999 தெற்காசிய விளையாட்டுப் போட்டிகள்** அல்லது எட்டாவது தெற்காசிய விளையாட்டுப் போட்டிகள் (8TH SAF GAMES) நேபாளம் கத்மண்டு நகரில் 1999 செப்டெம்பர் 25 முதல் அக்டோபர் 04 வரை நடைபெற்றது. இப்போட்டியில் மொத்தம் 1069 வீரர்கள் பங்கேற்றனர். இலங்கையில் 201 வீரர்கள் தமயந்தி தர்சா தலைமையில் கலந்து கொண்டனர். இப்போட்டிகளில் 197 தங்கப் பதக்கங்களை வென்று இந்தியா முதலிடத்தைப் பெற்றுக் கொண்டது. போட்டியை நடத்திய நேபாளம் இரண்டாமிடத்தையும், இலங்கை மூன்றாவது இடத்தையும் பெற்றுக்கொண்டது.
# 1999 தெற்காசிய விளையாட்டுப் போட்டிகள்

## பங்குபற்றிய நாடுகள்

- இந்தியா
- இலங்கை
- பாக்கிஸ்தான்
- வங்காளதேசம்
- நேபாளம்
- மாலைதீவுகள்
- பூட்டான்
# 1999 தெற்காசிய விளையாட்டுப் போட்டிகள்

## ஒதுக்கப்பட்ட பதக்கங்கள்

- போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 162
- வெள்ளிப் பதங்களின் எண்ணிக்கை - 162
- வெண்கலப் பதங்களின் எண்ணிக்கை - 199
- மொத்தப் பதக்கங்கள் - 523
# 1999 தெற்காசிய விளையாட்டுப் போட்டிகள்

## விளையாட்டுக்கள்

அதிகாரபூர்வமாக 13 விளையாட்டுக்கள் இடம்பெற்றன. அவை:
# 1999 தெற்காசிய விளையாட்டுப் போட்டிகள்

## பதக்க நிலை

| 1 | align= | 102 | 58 | 37 | 197 |  |
| --- | --- | --- | --- | --- | --- | --- |
| 2 | align= | 31 | 10 | 24 | 65 |  |
| 2 | align= | 16 | 42 | 62 | 120 |  |
| 3 | align= | 10 | 36 | 30 | 76 |  |
| 4 | align= | 2 | 10 | 35 | 47 |  |
| 6 | align= | 1 | 6 | 7 | 14 |  |
| 7 | align= | 0 | 0 | 4 | 4 | } |
# 1999 தெற்காசிய விளையாட்டுப் போட்டிகள்

## ஆதாரம்

- *டெயிலிநியுஸ்*, செப்டெம்பர் 23 - அக்டோபர் 7 1999
- 'சாப்' விளையாட்டுத் தகவல்கள் (சிங்கள மூலம்) -ராஜா கட்டுகம்பொல
# தமிழ்நாடு மகளிர் நல மேம்பாட்டு நிறுவனம்

**தமிழ்நாடு மகளிர் நல மேம்பாட்டு நிறுவனம்** (Tamil Nadu Corporation for Development of Women) தமிழகத்தில் உள்ள பெண்களின் சமூக மற்றும் பொருளாதார நிலையை மேம்படுத்தும் நோக்கில் செயல்பட்டு வரும் ஓர் அரசு நிறுவனமாகும். 1983 ஆம் ஆண்டு நிறுவப்பட்ட இந்நிறுவனம் சூலை 2006 ஆம் ஆண்டில் ஊரக வளர்ச்சி மற்றும் ஊராட்சித் துறையின் (Rural Development and Panchayat Raj Department) கீழ் கொண்டு வரப்பட்டது. இதன் தலைமையகம் சென்னையில் அமைந்துள்ளது.
# தமிழ்நாடு மகளிர் நல மேம்பாட்டு நிறுவனம்

## முதலீடு

தமிழக அரசின் முதலீடு 40 இலட்சமும் நடுவணரசின் முதலீடு 38.42 இலட்சமும் கொண்டு இந்நிறுவனம் துவங்கப்பட்டது. இந்நிறுவனத்திற்குத் தேவையான பணம் தமிழக அரசு மூலமும் தெரிவு செய்யப்பட்ட அரசு சாரா அமைப்புகள் மூலமும் கிடைக்கிறது.
# தமிழ்நாடு மகளிர் நல மேம்பாட்டு நிறுவனம்

## செயல்பாடுகள்

தமிழகத்தில் மகளிர் சுய உதவிக் குழுக்கள் மிகப்பெரும் சக்தி வாய்ந்த அமைப்பாக உருவெடுத்துள்ளமைக்கு இந்த நிறுவனம் எடுத்த முயற்சிகளே காரணமாகும். முதல் மகளிர் சுயஉதவிக் குழு தர்மபுரி மாவட்டச் சிற்றூர் ஒன்றில் துவங்கப்பட்டது. பின்னர் சேலம் மாவட்டம், கடலூர், மதுரை, இராமநாதபுரம் எனத் தமிழகம் முழுமையிலும் செயல்படுத்தப்பட்டது.  
முற்றம் எனும் பெயரில் மகளிர் சுயஉதவிக்குழுவினருக்கான மாத இதழ் வெளியிடப்படுகிறது.  
தமிழ்நாடு அரசு அரசு சாரா நிறுவனங்கள் மற்றும் தன்னார்வத் தொண்டர்களுக்கான வளமையம் (TAMILNADU STATE NON GOVERNMENTAL ORGANISATIONS AND VOLUNTEER RESOURCE CENTRE) ஒன்று சென்னை அண்ணா சாலையில் இந்நிறுவனத்தால் நடத்தப்படுகிறது.
# தமிழ்நாடு மகளிர் நல மேம்பாட்டு நிறுவனம்

## வங்கிக்கடன்

மகளிர் சுயஉதவிக் குழுக்களுக்குக் கடன் அளிப்பதில் வங்கிகள் முக்கியப் பங்காற்றுகின்றன. 2006-07 ஆம் ஆண்டில் வங்கிகளால் வழங்கப்பட்ட கடன் 593.45 கோடி ஆகும். 2009-10 ஆண்டில் இது 2791.65 கோடியாக உயர்ந்தது. இந்தியன் வங்கியே தமிழக அளவில் மகளிர் சுயஉதவிக்குழுக்களுக்கு அதிக கடன் வழங்கும் வங்கியாக உள்ளது.
# தமிழ்நாடு மகளிர் நல மேம்பாட்டு நிறுவனம்

## விருதுகள்

இந்நிறுவனத்தால் இரண்டு விருதுகள் வழங்கப்படுகின்றன. அவை,  
1. மணிமேகலை விருது (சிறந்த மகளிர் சுயஉதவிக் குழுவுக்கான விருது)  
2. மகளிர் சுயஉதவிக்குழுக்களுக்கு அதிக கடன் தரும் வங்கிக்கான விருது
# தமிழ்நாடு மகளிர் நல மேம்பாட்டு நிறுவனம்

## வெளியிணைப்புகள்

தமிழ்நாடு மகளிர் நல மேம்பாட்டு நிறுவனத்தின் இணையதளம்
# கௌடியர் அரண்மனை

**கௌடியர் அரண்மனை** என்பது கேரள மாநிலத்தின் திருவனந்தபுரத்தில் உள்ள ஓர் அரண்மனை. இது 1915-இல் கட்டப்பட்டு மூலம் திருநாள் அவர்களால் சேது பார்வதி பாயிக்கு அன்பளிப்பாக வழங்கப்பட்டது. இதுவே திருவிதாங்கூர் அரசகுடும்பத்தின் ஏற்புபெற்ற அரண்மனை. வேலைப்பாடுகள் மிகந்த இந்த அரண்மனையில் 150-க்கும் மேற்பட்ட அறைகள் உள்ளன. இவ் அரண்மனைக்குள் பொதுமக்களுக்கு அனுமதி இல்லை.
# நோயின் இயல்பான வரலாறு

**நோயின் இயல்பான வரலாறு** (natural history of disease) என்பது நோய்க்காரணிக்கு ஆட்பட்டதில் இருந்து நோயிலிருந்து விடுபடுதல் அல்லது மரணம் வரை உள்ள ஒரு நோயின் தங்குதடையற்ற முன்னேற்றம் குறித்து விவரிப்பதாகும். நோய்களைத் தடுப்பதற்கும் கட்டுக்குள் கொண்டு வருதற்கும் இந்த அறிவு தேவைப்படுகிறது. விளக்கமுறை நோய்ப்பரவியலின் (descriptive epidemiology)அடிப்படைக் கூறுகளுள் ஒன்றாகும்.
# பனித்தொடர் தோற்றப்பாடு

**பனித்தொடர் தோற்றப்பாடு** (iceberg phenomenon) என்பது விளக்கமுறை நோய்ப்பரவியலில் பயன்படுத்தப்படும் உருவகங்களுள் ஒன்றாகும். இது ஒரு சமூகத்தில் நோய் காணப்படும் விதத்தை விளக்குகிறது. தண்ணீர் மட்டத்திற்கு மேலே உள்ள பனித்தொடரின் கட்புலனாகும் சிறிய பகுதி கண்டறியப்பட்டுள்ள நோயைக் குறிக்கிறது. தண்ணீர் மட்டத்திற்குக் கீழே உள்ள பெரும் பகுதி இன்னும் சமுதாயத்தில் கண்டறியப்படாமல் அல்லது ஆரம்ப நிலையில் இருக்கும் நோய் நிலையைக் குறிக்கிறது.
# பனித்தொடர் தோற்றப்பாடு

## பனித்தொடர் தோற்றப்பாட்டைக் கொண்டிருக்கும் சில நோய்கள்

1. சர்க்கரை நோய்
1. உயர் இரத்த அழுத்தம்
1. போலியோ
1. ஹேன்சனின் நோய்
1. பால்வினை நோய்கள்
# பனித்தொடர் தோற்றப்பாடு

## பனித்தொடர் தோற்றப்பாடு இல்லாத நோய்கள்

1. இரணஜன்னி (டெட்டனஸ்)
1. ரேபிஸ் (வெறிநாய்க்கடி நோய்)
# செக் லொப் கொக் தீவு

தீவையும், லாம் ச்சாவ் தீவையும் இணைத்து, இடையே உள்ள கடல் பரப்பை செயற்கையாக நிரப்பி, உருவாக்கப்பட்ட ஹொங்கொங் பன்னாட்டு விமான நிலையத்தின் நில அமைவிடம்]]  
**செக் லொப் கொக்** (Chek Lap Kok) என்பது ஹொங்கொங்கில் முன்னாள் இருந்த ஒரு தனித் தீவாகும். இத்தீவு ஹொங்கொங் பன்னாட்டு விமான நிலையத்திற்கான தரை உருவாக்கப் பணியின் போது, ஹொங்கொங்கில் இருந்த இன்னொரு குறுந்தீவான லாம் ச்சாவ் தீவு இரண்டுக்கும் இடையில் இருந்த கடல் பரப்பு ஒரு பாரியத் திட்டத்தின் ஊடாக செயற்கையாய் நிரப்பப்பட்டு, இரண்டு தீவுகளையும் ஒன்றிணைத்து ஒரு பெரியத் தீவாக மாற்றம் பெற்றது. அதனூடாகவே ஹொங்கொங் விமான பன்னாட்டு நிலையத்திற்கான நிலப்பரப்பு பெறப்பட்டது. இந்த நிலப்பரப்பில் தான் தற்போதைய ஹொங்கொங் பன்னாட்டு விமான நிலையம் அமைக்கப்பட்டுள்ளது.  
"செக் லொப் கொக் தீவு" இருந்த இடமென்பதால், ஹொங்கொங் பன்னாட்டு விமான நிலையத்திற்கு **செக் லொப் கொக் பன்னாட்டு விமான நிலையம்** எனும் பெயரும் வழக்கில் உள்ளது.
# செக் லொப் கொக் தீவு

## இத்தீவு மக்கள்

இத்தீவில் வசித்த மக்கள் மீனவர்களாகவும், விவசாயிகளாகவும் இருந்தனர். அவர்கள் ஹொங்கொங் பன்னாட்டு விமான நிலையத்திற்கான கட்டுமாணப் பணிகள் ஆரம்பமானவுடன், அவர்களை இத்தீவுக்கு அருகாமையில் இருந்த இன்னொரு பெரிய தீவான, லந்தாவு தீவின் ஒரு பகுதியில் குடியமர்த்தப்பட்டனர்.
# செக் லொப் கொக் தீவு

## முன்னைய வரலாறு

இந்தத் தீவில் புதிய கற்கால (Neolithic) மனிதர்கள் 6000 ஆண்டுகளுக்கு முன்பே வசித்ததற்கான தொல்பொருள் சான்றுகள் கிடைக்கப்பெற்றதாக அறியமுடிகிறது.
# செக் லொப் கொக் தீவு

## இதனையும் பார்க்கவும்

- லாம் ச்சாவ் தீவு
- லந்தாவு தீவு
# செக் லொப் கொக் தீவு

## வெளியிணைப்புகள்

- விமான நிலைய கட்டுமாண அமைப்பு
# தேங்காய்ப்பால்

தேங்காயை இரண்டாக உடைத்து அதன் உள்ளே காணப்படும் பருப்பைத் துருவி பெறப்படும் தேங்காய்ப்பூவை நீரிட்டுப் பிழிந்து பெறப்படும் வெள்ளைநிறப் பாலே **தேங்காய்ப்பால்** எனப்படும்.  
இதுவே இன்றைய காலகட்டத்தில் இலங்கை, இந்தியா மற்றும் மேலை நாட்டு மக்களின் சமையலில் முக்கிய இடம் பெறுகிறது. குழம்பு, சொதி, சுண்டல், சம்பல், சட்னி மற்றும் சாம்பார் போன்ற உணவு வகைகளைச் செய்வதற்கு தேங்காய்ப்பால் பயன்படுகிறது.
# தேங்காய்ப்பூ

தேங்காயை உடைத்து அதனகத்தே வெள்ளைநிறத்தில் காணப்படும் பருப்பை 'திருவலை' (துருவுபலகை) எனும் கருவியினால் துருவி பெறப்படும் துகள்களே **தேங்காய்ப்பூ** எனப்படும். ஒரு நடுத்தர அளவுத் தேங்காயில் இருந்து மூன்று தொடக்கம் நான்கு கிண்ணம் அளவு தேங்காய்த் துருவல் பெற முடியும்.
# தேங்காய்ப்பூ

## பயன்பாடு

**தேங்காய்ப்பூ** பல்வேறு உணவுப் பொருட்களில் ஒரு சேர்மானமாகப் பயன்படுகிறது. தேங்காய் சட்னி போன்ற இணை உணவுப் பொருட்களில் இது ஒரு முதன்மைச் சேர்மானம். சில கறி உணவுகளில் இது சுவையூட்டுவதற்காகப் பயன்படுகிறது. சில கறிகளுக்கு தேங்காய்ப்பூவை நேரடியாகவே அரைத்துச் சேர்ப்பதுண்டு. சில கறிகளுக்குத் தேங்காய்ப் பால் சேர்ப்பது உண்டு. தேங்காய்ப் பால், தேங்காய்க் குழைவு (cream)என்பன தயாரிப்பதற்கு ஒரு இடைப் பொருளாகத் தேங்காய்த் துருவல் பயன்படுகின்றது. தேங்காய்த் துருவலை நீருடன் சேர்த்துப் பிழிந்து இவற்றைத் தயாரிக்கின்றனர். சம அளவில் தேங்காய்ப்பூவும் நீரும் சேர்த்துப் பிழியும்போது தேங்காய்ப் பாலும், முக்கால் பங்கு தேங்காய்ப்பூவும் கால் பங்கு நீரும் கலந்து பிழியும்போது குழைவும் கிடைக்கின்றன. தேங்காய்ப்பூ, தேங்காய்ப் பால் என்பன கறிகளுக்குத் தடிப்புத் தன்மையைக் கொடுக்கின்றன.  
தேங்காய்ப்பூ தொழிற்சாலைகளில் தயாரிக்கப்படும் இனிப்பு வகைகள், விசுக்கோத்து போன்ற பொருட்களிலும் ஒரு சேர்மானப் பொருளாகப் பயன்படுவது உண்டு. பீடா போன்றவற்றில் அழகூட்டுவதற்காகத் நிறமூட்டப்பட்ட காய்ந்த தேங்காய்ப்பூ பயன்படுகின்றது.  
பால் பிழிந்தபின் எஞ்சும் சாறற்ற பூவைக் காயவைத்து நிறமூட்டி நிறக்கோலங்கள் இடுவதற்குப் பயன்படுத்துவதும் உண்டு இது தேங்காய்ப்பூக் கோலம் என அழைக்கப்படுகிறது.
# தேங்காய்ப்பூ

## பாதுகாத்தல்

முழுத் தேங்காய் ஆறு மாதம் வரையில் கெட்டுப் போகாமல் இருக்கும். உடைத்தத் தேங்காப்பூவை அறை வெப்பநிலையில் நீண்ட காலம் வைத்திருக்க முடியாது. இது விரைவில் பழுதடையக் கூடியது. இதனால், வீடுகளிலும், உணவகங்களிலும் தேங்காய்களைத் தேவைப்படும்போது துருவி உடனேயே பயன்படுத்துவர். குளிர்பதனப் பெட்டியில் இறுக மூடி வைப்பதன் மூலம் ஒரு கிழமை வரை இது கெடாமல் பாதுகாக்க முடியும். எனினும், உறை பெட்டியில் (freezer) வைத்துப் பாதுகாத்தால் ஆறு மாதங்கள் வரை தேங்காய்ப் பூவையும் பழுதடையாமல் வைத்திருக்கலாம். இதனால், தற்காலத்தில் துருவிய தேங்காய்ப்பூவும் சில கடைகளில் விற்பனைக்கு உண்டு. இதைவிட தேங்காய்ப்பூவைக் காயவைத்தும் நீண்ட நாட்களுக்கு வைத்திருக்க முடியும்.
# தேங்காய்ப்பூ

## தேங்காய் துருவுவதற்கான கருவிகள்

தேங்காய் துருவுவதற்குப் பல வகையான கருவிகள் பயன்படுகின்றன. இவற்றுள் சிறிய அளவில் தேங்காய் துருவுவதற்கு உகந்த எளிமையான கருவிகள் முதல் பெருமளவில் தேங்காய் துருவுவதற்குரிய மின்சாரத்தால் இயங்கும் இயந்திரங்கள் வரை உள்ளன.
# தேங்காய்ப்பூ

## தேங்காய்ப்பூ அல்லது பால் பயன்படுத்தும் உணவுகள்

- பிட்டு
- தேங்காய் சட்னி
- அவியல்
- பால் சொதி
- குழம்பு வகைகள்
- பால் அப்பம்
- தொதல்
- தேங்காய் விசுக்கோத்து
# 2004 தெற்காசிய விளையாட்டுப் போட்டிகள்

**2004 தெற்காசிய விளையாட்டுப் போட்டிகள்** அல்லது ஒன்பதாவது தெற்காசிய விளையாட்டுப் போட்டிகள் (9TH SAF GAMES) பாக்கிஸ்தான் இஸ்லாமாபாத் நகரில் 2004 மார்ச் 29 முதல் ஏப்ரல் 7 வரை நடைபெற்றது. இப்போட்டியில் முதல் தடவையாக ஆப்கானிஸ்தான் கலந்து கொண்டது. 103 தங்கப் பதக்கங்களை வென்று இந்தியா முதலிடத்தைப் பெற்றுக் கொண்டது. போட்டியை நடத்திய பாக்கிஸ்தான் இரண்டாமிடத்தையும், இலங்கை மூன்றாவது இடத்தையும் பெற்றுக்கொண்டது. முதல் தடவையாக கலந்து கொண்ட ஆப்கானிஸ்தான் 1 தங்கம் உட்பட மொத்தம் 32 பதக்கங்களை வெற்றி கொண்டமை குறிப்பிடத்தக்கது.
# 2004 தெற்காசிய விளையாட்டுப் போட்டிகள்

## பங்குபெற்ற நாடுகள்

-
- இந்தியா
-
-
-
-
-
-
- பூட்டான்
# 2004 தெற்காசிய விளையாட்டுப் போட்டிகள்

## ஒதுக்கப்பட்ட பதக்கங்கள்

- போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 170
- வெள்ளிப் பதங்களின் எண்ணிக்கை - 169
- வெண்கலப் பதங்களின் எண்ணிக்கை - 213
- மொத்தப் பதக்கங்கள் - 552
# 2004 தெற்காசிய விளையாட்டுப் போட்டிகள்

## விளையாட்டுக்கள்

அதிகாரபூர்வமாக 20 விளையாட்டுக்கள் இடம்பெற்றன.
# 2004 தெற்காசிய விளையாட்டுப் போட்டிகள்

## பதக்க நிலை

| 1 | align= | 103 | 57 | 32 | 192 |  |
| --- | --- | --- | --- | --- | --- | --- |
| 2 | align= | 38 | 55 | 50 | 143 |  |
| 3 | align= | 17 | 32 | 57 | 106 |  |
| 4 | align= | 7 | 6 | 20 | 33 |  |
| 5 | align= | 3 | 13 | 24 | 40 |  |
| 6 | align=ஆப்கானிஸ்தான் | 1 | 3 | 28 | 32 |  |
| 7 | align= | 1 | 3 | 2 | 06 |  |
| 8 | align= | 0 | 0 | 0 | 00 | } |
# 2004 தெற்காசிய விளையாட்டுப் போட்டிகள்

## ஆதாரம்

- *டெயிலிநியுஸ்*, மார்ச் 23 - ஏப்ரல் 7 2004
- 'சாப்' விளையாட்டுத் தகவல்கள் (சிங்கள மூலம்) -ராஜா கட்டுகம்பொல
# ஹொங்கொங் காவல் துறை

**ஹொங்கொங் காவல்துறை** அல்லது **ஹொங்கொங் காவல் படை** (Hong Kong Police Force *or* Hong Kong Police) என்பதனை சுருக்கமாக **HKP** என்றும் **HKPF** என்றும் குறிப்பர். ஹொங்கொங்கில் சட்ட ஒழுங்கைப் பேணுவதில், தலைச்சிறந்ததும் பாரியதுமான பணியை ஹொங்கொங் காவல்துறை செய்துவருகின்றது. ஹொங்கொங் காவல்துறை ஹொங்கொங்கின், பாதுகாப்பு இலாகாவின் கீழ் இயங்கும், ஹொங்கொங்கின் ஒழுக்கம் பேணல் பணியகத்தின் பிரதானத் துறையாகும். அத்துடன் ஹொங்கொங் காவல்துறை உலகின் இரண்டாவதும் ஆசியாவின் முதலாவதுமான தற்கால காவல்துறை முகவரமைப்பு முறைமையைக் கொண்டியங்குகிறது.  
அதேவேளை உலகில் குற்றங்கள் மிக குறைவான நாடுகளில் ஹொங்கொங்கும் ஒன்றாகும்.
# ஹொங்கொங் காவல் துறை

## சிறப்பு

ஹொங்கொங் காவல்துறையை கடமைத்தவறாமை, ஒழுங்கமைப்பு, நன்னடத்தை, சட்ட ஒழுங்கைக்காப்பாற்றுதல் போன்றவற்றில் துரிதமாக இயங்கும் ஒரு சிறந்த காவல்துறையாக விளங்குகின்றது. அதாவது மேற்கூறப்பட்ட விடயங்களின் அடிப்படையில் ஹொங்கொங்கில் கிட்டத்தட்ட 40 ஆண்டுகளுக்கு மேல் ஊடகத்துறையில் பணியாற்றிய பன்னாட்டு புகழ்பெற்ற நியூசிலாந்தைச் சேர்ந்த கெவின் சின்கிலேயர் (Kevin Sinclair) முதல் அமெரிக்காவின் நீதி திணைக்களத்தின் கூட்டரசு புலனாய்வுப் பெட்டகம் (Federal Bureau of Investigation) மற்றும் சர்வதேச குற்றத் தடுப்பு பிரிவான இன்டர்போல் (INTERPOL) வரை ஏற்றுக்கொள்ளப்பட்ட உண்மையாகும். அத்துடன் ஆசியாவிலேயே சிறந்த காவல்துறை "**Asia's Finest**" எனும் சிறப்பும் ஹொங்கொங் காவல் துறைக்கு உண்டு.  
அத்துடன் உலகில் பாதுகாப்புமிக்க நகரங்களில் ஹொங்கொங்கும் ஒன்று எனும் நற்பெயர் சான்றினையும் ஹொங்கொங் காவல்துறையினர் வென்றுள்ளனர் என்பதும் குறிப்பிடத்தக்கது.
# ஹொங்கொங் காவல் துறை

## தமிழில் முறையீடு மற்றும் படிமம்

ஹொங்கொங்கின் மக்கள் தொகை 2009ம் ஆண்டின் கணக்கின் படி 7,003,700 ஆகும். இதில் 95% வீதமானோர் ஹொங்கொங்கர் ஆகும். மிகுதியான 5% வீதமானோரே எனைய சமூகத்தினர். இதில் இந்தி, நேபாளி, போன்ற இனத்தவர்கள் விகிதாசாரப்படி 1% வீதத்திற்கும் குறைவானவர்களாகும். தமிழர்களின் எண்ணிக்கை தசமப் புள்ளிகளில் தான் உள்ளது. இருப்பினும் தமிழர்கள் தமிழில் எழுதி ஹொங்கொங் காவல்துறையினருக்கு முறையீடு செய்யக்கூடிய சட்டம் இங்கு உள்ளது. எந்த ஒரு மொழியினரும் தமது முறையீட்டின் போதும் விசாரனைகளின் போதும் மொழிப்பெயர்ப்பாளர் கட்டாயம் வழங்கப்படுகிறது. தமிழர்களுக்கு தமிழ் மொழிப் பெயர்ப்பாளர்கள் நிச்சயம் வழங்கப்படும். அதேவேளை இணைத்தின் ஊடாகவும் பன்மொழி முறையீட்டு வசதிகயையும் ஹொங்கொங் காவல் துறை வழங்குகிறது. அதில் தமிழில் முறையிடக் கூடிய வசதியும் உள்ளது. எந்த ஒரு முறையீட்டையும் அசட்டை செய்வதோ, புறக்கணிப்பதோ ஹொங்கொங் காவல் துறையிடன் காண்பதற்கில்லை. மின்னஞ்சல் வழி தொடர்புக்கு என்றாலும் கட்டாயம் பதில் வரும்.
# ஹொங்கொங் காவல் துறை

## சுருக்கப்பார்வை

ஹொங்கொங்கிற்கு தூங்காத நகரம் எனும் பெயரும் உண்டு. ஹொங்கொங்கில் பல இடங்களில் இரவு பகல் எனும் வேறுபாடு இல்லாமல் மக்கள் நெரிசல் காணப்படும். இவ்வாறான சூழ்நிலையில் எவரும் எந்த இடத்திற்கும் எங்கும் அச்சமின்றி செல்லும் நிலை உண்டு. இரவு நேரங்களில்இரவு கூடலகம், இரவு சொகுசகங்கள், ஆடலகங்கள் போன்றவற்றில் அறைக்குறை ஆடையுடன் ஆடும் பெண்களும் அதே உடையுடன் இரவு பன்னிரெண்டு மணிக்கும் தன்னந்தனியே எங்கும் செல்லக்கூடிய அளவிற்கு, பெண்களுக்கான பாதுகாப்பும் ஹொங்கொங் எங்கும் உள்ளது. ஒரு சிறிய பிரச்சினை என்றாலும் **999** இலக்கத்திற்கு அழைப்பு விடுத்தால் அடுத்தக் கணமே ஹொங்கொங் காவல்துறை அங்கே சூழ்ந்துவிடும். ஹொங்கொங் காவல் துறையினரின் சிறப்புகளில் பிரதானமானது, ஒரு பிரச்சினை நடந்தப்பின் அவ்விடத்திற்கு செல்லும் வழக்கம் அல்லாமல், ஒரு பிரச்சினை நடக்கும் முன்பே அதனை தடுத்து நிறுத்த முனைவதாகும். எனவே எவர் எந்த நேரத்தில் புகார் கொடுத்தாலும், சிறிய பிரச்சினை என்றாலும் கூட அடுத்த சில நிமிடங்களில் வீதியை சுற்றி வலைத்து காவல் துறை நிரம்பிவிடும்.  
அதேவேளை ஹொங்கொங் காவல்துறையின் முறைத்துக்கொண்டும் விறைத்துக்கொண்டும் அதிகாரம் பெற்ற சண்டியர்கள் போல் மக்களிடம் நடந்துக்கொள்ளமாட்டார்கள். எந்த ஒரு குற்றவாளியையும் மடக்கி பிடிக்க முற்படுபவரே தவிர தாக்கமாட்டார்கள். தற்காப்பு நடவடிக்கையை மேற்கொள்ளலாம் எனும் முறைமை இருந்தாலும், எவர் மீதும் தாக்குதல் தொடுத்த நிகழ்வுகளை காண்பதற்கில்லை. அதேவேளை காவல்துறை தாக்கினால் அதற்கு எதிராக வழக்கு தாக்கல் செய்யமுடியும் எனும் சட்டமும் ஹொங்கொங்கில் உள்ளது என்பது குறிப்பிடத்தக்கது. ஹொங்கொங் வாழ் மக்கள் மத்தியில் காவல்துறை என்றால் அச்சம் எனும் நிலையல்லாமல் மதிக்கத்தக்க ஒரு துறையாகவே பார்க்கப்படுகிறது. இந்த மதிப்பு நிலை ஹொங்கொங்கில் ஹொங்கொங் சீனமக்களுக்கு அடுத்ததாக அதிக எண்ணிக்கையில் வாழும் கனேடியர், அமெரிக்கர், ஐரோப்பியர் மத்தியிலேயே பெரிதும் காணப்படுகின்றது என்பதே தனிச்சிறப்பாகும்.
# ஹொங்கொங் காவல் துறை

## வரலாறு

ஹொங்கொங் காவல்துறை பிரித்தானியரின் ஆட்சிக் காலத்தில் 1844 மே, முதலாம் திகதியே உருவாக்கம் பெற்றதாகும். 32 காவல்துறையினரை மட்டுமே கொண்டு ஹொங்கொங் காவல்துறை படைப்பிரிவு தோற்றம் பெற்றதாகும். ஐக்கிய இராச்சியத்தின் இரண்டாம் எலிசபத் அம்மையாரின் (Elizabeth II) காலத்தில் 1967 கலவரத்தை அடக்கியதற்காக பிரித்தானியாவின் அரசப் பட்டையம் வழங்கப்பட்டது. அதனைத்தொடர்ந்து ஹொங்கொங் காவல்துறையை "ஹொங்கொங் அரச காவல்துறை படை" எனும் பெயர் வழக்கில் ஏற்பட்டது. பிரித்தானியா ஹொங்கொங்கை சீனாவிடம் கையளிப்பு நிகழ்வான ஹொங்கொங் ஆட்சியுரிமை மாற்றத்தின் பின்னர் தொடர்ந்தும் ஹொங்கொங் காவல்துறை அப்பெயரை பயன்படுத்திவருகின்றது.
# சிக்கல் சிற்றூர்

**சிக்கல் சிற்றூர்** அல்லது **சிக்கல் கிராமம்** (problem village) என்பது இந்திய நடுவணரசால் நான்காம் ஐந்தாண்டு திட்ட காலத்தில் பாதுகாப்பான குடிநீர் வசதியற்ற சிற்றூர்களை அடையாளப்படுத்திட உருவாக்கப்பட்ட ஒரு வரையறை ஆகும்.
# சிக்கல் சிற்றூர்

## வரையறை

- பாதுகாப்பான குடிநீர் மூலம் எதுவும் இல்லாத இடம் *(அல்லது)*
- பாதுகாப்பான குடிநீர் மூலம் 1.6 கிலோமீட்டர் தூரத்தில் தான் கிடைக்கிறது *(அல்லது)*
- பாதுகாப்பான குடிநீர் 15 மீட்டர் ஆழத்திற்கும் கீழ் தான் கிடைக்கிறது *(அல்லது)*
- குடிநீர் அதிக உவர்ப்புத்தன்மை, அதிக இரும்பு, ஃபுளூரின், அல்லது இதர நச்சுப்பொருட்கள் கொண்டு இருத்தல் *(அல்லது)*
- குடிநீரில் நோய்க்கிருமிகள் கலந்திருத்தல்
போன்றவற்றுள் ஏதேனும் ஒன்றையோ ஒன்றுக்கு மேற்பட்டவற்றையோ கொண்ட சிற்றூர் சிக்கல் சிற்றூர் ஆகும்.
# சிக்கல் சிற்றூர்

## ஒன்றிய அரசின் நூறு விழுக்காட்டு உதவி

சிக்கல் சிற்றூர்களில் பாதுகாப்பான குடிநீர் வசதி செய்து தர ஒன்றிய அரசு துரிதப்படுத்தப்பட்ட ஊர்ப்புறக் குடிநீர் விநியோகத் திட்டம் (1972-1973) (Accelerated Rural Water Supply Programme) மூலம் மாநிலங்கள் மற்றும் மத்திய ஆட்சிப் பிரதேசப் பகுதிகளுக்கு நூறு விழுக்காட்டு மானியம் வழங்கியது. இத்திட்டம் 1974 வரை தொடர்ந்தது. 1977 -1978 இல் மறுபடியும் செயல்படுத்தப்பட்டது.
# சிக்கல் சிற்றூர்

## வெளியிணைப்பு

1. குடிநீர்த் திட்டங்களின் பிண்ணணியை விளக்கும் கோப்பு
# 2010 தெற்காசிய விளையாட்டுப் போட்டிகள்

**2010 தெற்காசிய விளையாட்டுப் போட்டிகள்** அல்லது 11-வது தெற்காசிய விளையாட்டுப் போட்டிகள் (11 TH SAF GAMES ) வங்காளதேசம் டாக்கா நகரில் 2010 சனவரி 26 ஆம் திகதி முதல், பெப்ரவரி 9ஆம் திகதி வரை நடைபெற்றது. 90 தங்கப் பதக்கங்களை வென்று 11-வது தடவையாகவும் இந்தியா முதலிடத்தைப் பெற்றுக் கொண்டது. போட்டியை நடத்திய வங்காளதேசம் மூன்றாமிடத்தையும், பாக்கிஸ்தான் இரண்டாவது இடத்தையும் பெற்றுக்கொண்டது.
# 2010 தெற்காசிய விளையாட்டுப் போட்டிகள்

## பங்குபெற்ற நாடுகள்

-
- இந்தியா
-
-
-
-
-
-
- பூட்டான்
# 2010 தெற்காசிய விளையாட்டுப் போட்டிகள்

## ஒதுக்கப்பட்ட பதக்கங்கள்

- போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 158
- வெள்ளிப் பதங்களின் எண்ணிக்கை - 159
- வெண்கலப் பதங்களின் எண்ணிக்கை - 214
- மொத்தப் பதக்கங்கள் - 531
# 2010 தெற்காசிய விளையாட்டுப் போட்டிகள்

## விளையாட்டுக்கள்

அதிகாரபூர்வமாக 23 விளையாட்டுக்கள் இடம்பெற்றன.
# 2010 தெற்காசிய விளையாட்டுப் போட்டிகள்

## பதக்க நிலை

| 1 | align= | 90 | 55 | 29 | 174 |  |
| --- | --- | --- | --- | --- | --- | --- |
| 2 | align= | 19 | 25 | 36 | 80 |  |
| 3 | align= | 18 | 24 | 55 | 97 |  |
| 4 | align= | 16 | 35 | 54 | 105 |  |
| 5 | align= | 8 | 9 | 19 | 36 |  |
| 6 | align=ஆப்கானிஸ்தான் | 7 | 9 | 16 | 32 |  |
| 7 | align= | 0 | 2 | 3 | 05 |  |
| 8 | align= | 0 | 0 | 2 | 02 | } |
# 2010 தெற்காசிய விளையாட்டுப் போட்டிகள்

## ஆதாரம்

- *தி ஐலண்ட்* - சனவரி 22 - பெப்ரவரி 13, 2010
# பெட்டகம்

**பெட்டகம்** ( கொள்கலன் அல்லது சரக்குப் பெட்டகம்) என்பது மீண்டும் மீண்டும் பயன்படுத்தக்கூடிய சரக்குப்போக்குவரத்தில் பயன்படும் ஒரு சேமிப்பு மற்றும் போக்குவரத்துக் கலனாகும். இது கருவிகளையும் மூலப்பொருட்களையும் இரு இடங்கள், நாடுகளுக்கிடையே கொண்டுசெல்லப் பயன்படுத்தப்படுகிறது. தற்போது உலகில் ஏறத்தாழ 17 மில்லியன் பெட்டகங்கள் உள்ளதாகக் கணக்கிடப்பட்டுள்ளது.  
முதலில் பெட்டகங்கள் 8 அடி கன அளவு கொண்டவையாக ஐக்கிய அமெரிக்காவின் ராணுவத் தேவைகளுக்காக உருவாக்கப்பட்டன. தற்போது 10, 20, 40 அடி பெட்டகங்கள் வரை உள்ளன. கொண்டு செல்லப்படும் சரக்கின் தன்மைக்கேற்ப பல்வேறு விதமான பெட்டகங்கள் உள்ளன.  
பெட்டகங்கள் வெவ்வேறு போக்குவரத்து முறைகளில் கொண்டு செல்ல மிகவும் வசதியானவை. உறுதியான இரும்பினால் செய்யப்பட்ட சட்டங்களைக் கொண்டவை.
# பெட்டகம்

## மேலும் பார்க்க

- கொள்கலக் கப்பல்
- இருபது அடிக்கு சமமான அலகு
# கோவளம்

**கோவளம்** என்பது கேரளத்தில் உள்ள அரபிக் கடற்கரையை ஒட்டியுள்ள ஒரு ஊர் ஆகும். இவ்வூர் திருவனந்தபுரத்தில் இருந்து 13 கிலோமீட்டர் தொலைவில் உள்ளது.  
கோவளம் திருவிதாங்கூர் மகாராசாவினால் புகழ்பெறச்செய்யப்பட்டது. மேலும் ஃகிப்பிகள் பலர் இங்கு வரத்துவங்கியதில் இருந்து இது மேலும் புகழ் பெற்றது.
# கோவளம்

## கடற்கரைகள்

கோவளம் தன் 17 கி.மீ கடற்கரையில் அருகருகே மூன்று கடற்கரைகள் மூன்று கடற்கரைகள் பிறிவடிவில் அமைந்துள்ளது.  
;கலங்கரை விளக்கம் கடற்கரை  
தெற்கே உள்ள கடற்கரை கலங்கரை விளக்க கடற்கரை ஆகும். இந்தக் கடற்கரையே சுற்றுலாப் பயணிகளால் அதிகம் ஈர்க்கிறது. குரும்கல் மலையின் உச்சியில் 35 மீட்டர் உயரத்தில் அமைந்துள்ள பழைய விழிஞ்சம் கலங்கரை விளக்கம் காரணமாகவே இந்த கடற்கரைக்கு இந்தப் பெயர் வந்தது. கோவலத்தின் மூன்று கடற்கரைகளில் கலங்கரை விளக்கக் கடற்கரையே பெரியதாகும். கலங்கரை விளக்கம் கற்களைப் பயன்படுத்தி கட்டப்பட்டுள்ளது, சிவப்பு மற்றும் வெள்ளை பட்டைகளில் வண்ணம் பூசப்பட்டு 118 அடி உயரத்தைக் கொண்டுள்ளது.  
;ஹவா கடற்கரை  
ஈவா'ஸ் பீச், பொதுவாக ஹவா பீச் என்று அழைக்கப்படுகிறது. இது மீனவர்கள் கடலுக்குச் சுறுசுறுப்பாக செல்லும் இடமாகும். உயர்ந்த பாறையும், நீல நீரின் அமைதியான விரிகுடா கொண்ட இந்தக் கடற்கரை நிலவொளி இரவுகளில் ஒரு தனித்துவமான சொர்கத்தை உருவாக்குகிறது.  
;சமுத்ரா கடற்கரை  
கடலில் நீட்டிச் செல்லும் ஒரு பெரிய மலையின் முனையானது இந்தப் பகுதியை தெற்குப் பக்கத்திலிருந்து பிரிக்கிறது. இதனால் சமுத்ரா கடற்கரையில் சுற்றுலாப் பயணிகள் மிகுதியாக வருவதோ அல்லது பரபரப்பான வியாபாரமோ இல்லை. உள்ளூர் மீனவர்கள் இந்த பகுதியில் தங்கள் வர்த்தகத்தை நடத்துகிறார்கள்.  
இந்தக் கடற்கரை அசோகா கடற்கரைக்கு வடக்கே தான் உள்ளது என்றாலும், கோவளம் சந்திப்பிலிருந்துதான் இங்கு செல்ல முடியும். கடும் அலைகள் அடித்து புரளும் கடற்கரை இது. இங்குள்ள கடலோர மதில் சுவரில் நடந்து சென்றால் அலைகள் சுவறில் மோதிச் சிதறுவதைக் காண இயலும். ஆனால் எச்சரிக்கையாக இருக்கவேண்டும்.  
நூற்றுக்கணக்கான மீட்டர் நீளமுள்ள ஆழமற்ற நீர் நீச்சலுக்கு ஏற்றது. கடற்கரைகள் பனை ஓலையால் வேய்ந்த கடைகளை வரிசையாக கொண்டுள்ளன. அவை அனைத்து வகையான பொருட்களையும் சேவைகளையும் வழங்கும் கடைகளாக உள்ளன.
# வார்ப்புரு:ஹொங்கொங் அரசியல்

**align=centre cellspacing=0**  
| <small>
அடிப்படை சட்டம்  
அரசாங்கம்  
&emsp;முதன்மை நிறைவேற்றதிகாரி  
&emsp; &emsp; டொனால்ட் செங்  
&emsp;&emsp;நிர்வாகத்துறை முதன்மை செயலர்  
&emsp; &emsp; &emsp; ஹென்றி டாங் யிங்-யென்  
&emsp;&emsp;நிதித்துறை செயலர்  
&emsp; &emsp; &emsp; யோன் செங் சுன்-வா  
&emsp;&emsp;நீதித்துறை செயலர்  
&emsp; &emsp; &emsp; வொங்க் யன்-லங்  
&emsp; நிறைவேற்று செயல் மன்றம்  
&emsp; &emsp; நடத்துனர்: லியெங் சுன்-யிங்
&emsp; அரசாங்கக் கட்டமைப்பு  
&emsp; அரசியல் நியமனங்கள்  
&emsp; பொறுப்புடைமை முறைமை  
சட்டப் பேரவை  
&emsp;&emsp; சட்டப்பேரவைத் தலைவர்: யசுபர் செங்  
&emsp;&emsp; புவியியல் தொகுதி  
&emsp;&emsp; சார்புத் தொகுதி  
&emsp; தேர்தல்  
&emsp; தேர்தல் கட்சிகள்  
&emsp;&emsp; குடியரசு ஆதரவாளர்கள்  
&emsp;&emsp; பீஜிங் ஆதரவாளர்கள்  
நீதித்துறை  
&emsp; நீதிமன்ற மேல்முறையீடுl  
&emsp; &emsp; தலைமை நீதிபதி: ஜியோபிறே மா  
மாவட்டப் பேரவை  
&emsp; மாவட்டங்கள்  
மனிதவுரிமைகள்  
வெளிவிவகார உறவு  
பொது வாக்குரிமை | } |
| --- | --- |
|-
<><small>**ஏனைய ஹொங்கொங் பகுப்புகள்**</small></>
|-
<><small>**பண்பாடு** - **பொருளாதாரம்**
**கல்வி** - **புவியியல்** - **வரலாறு**
*ஹொங்கொங் விக்கிவாசல்*</small>
<small></small>
</>
|}<noinclude>